יסמין לוי

יסמין לוי (נולדה ב-23 בדצמבר 1975) היא זמרת לאדינו וספרדית ויוצרת ישראלית. לוי זכתה להצלחה רבה ברחבי העולם עם שיריה ואלבומיה, ואף הצליחה להיכנס אל מצעדי הבילבורד, מה שהופך אותה לאחד מן האמנים הישראליים הבודדים שהצליחו לעשות זאת.<ref></ref>

אלבומה הרביעי Sentir, הצליח להתברג במקום השביעי במצעד אלבומי מוזיקת העולם של בילבורד, ושהה בו במשך ארבעה שבועות בסך הכל. מגזין טיים דירג אותו כאחד מהאלבומים הטובים ביותר בשנת 2009. בהמשך, אלבומה החמישי Libertad, הצליח להגיע למקום השישי במצעד אלבומי מוזיקה יוונית של בילבורד.<ref></ref> גם האלבום הזה זכה להצלחה רבה בעולם, ובנוסף לכך תאגיד השידור הבריטי סקר אותו בחיוב.<ref></ref>

לוי שרה מספר דואטים עם זמרים בינלאומיים גדולים, ובניהם חאריס אלקסיו, אברהים טטליסס ואנריקו מאסיאס. היא הופיעה רבות ברחבי העולם כולל מקומות יוקרתיים כמו קרנגי הול, בית האופרה של סידני ועם תזמורות פילהרמוניות בעולם, ומול נשיאים, ראשי ממשלות ושגרירים.

שירה "Una Noche Mas" הוא מבין המוכרים והאהובים ביותר של לוי. מונה הצפיות שלו באתר יוטיוב עומד על מעל ל-50 מיליון צפיות במצטבר.<ref></ref>

== ביוגרפיה ==
לוי נולדה וגדלה בירושלים, וכיום מתגוררת בתל אביב. אביה, יצחק לוי אשר עלה מטורקיה, היה זמר, מלחין וחוקר מוזיקה ספרדית יהודית, הלאדינו, והוא נפטר בטרם הספיקה יסמין להכיר אותו. אמה היא זמרת הלאדינו המוכרת כוכבה לוי,<ref></ref> ויחד הן אף העלו מופע משותף.<ref></ref>

לוי מציגה גרסה חדשה לסצנת מוזיקת הלאדינו הבינלאומית בסגנונה הייחודי ובקולה העמוק, וסוחפת עמה קהל ותיק וצעיר ברחבי העולם. כך סיפרה על שירתה בריאיון לפורום תרבות הלאדינו מ-2 ביוני 2010:

"בתחילה הצליל שלי היה מזרחי, אחר כך הוא עבר לפלמנקו ואז הייתה אכזבה בקרב ציבור דוברי הלאדינו. שנים לא הבנתי, הייתה תמיכה אינסופית וממני, בתור בתו של אבא, היו ציפיות. השירה הרגילה של הלאדינו באופן מסורתי, היא לפעמים כמו אופרה, עם גיטרה. הפכתי אותה ל"שירת חזה". אני מכבדת את אלו השרים בצורה מסורתית. אני מופיעה בעולם ואני מפיצה את השירה הזו בעולם. הייתי חייבת לפתוח את השירים למוזיקה שונה כדי ליצור משהו מעניין לאנשים שלא גדלו על ברכי הלאדינו. אני רוצה שיסמין תישמע כיסמין. שילוב הוא דבר המתאים לנשמה – החוק היחידי היה עבורי לא לגעת בלחנים".<ref></ref>

לוי כותבת ומלחינה שירים בספרדית ובעברית, ושרה בסגנונות מגוונים מרחבי העולם כגון: פלמנקו, מוזיקה טורקית, בלדות לטיניות, טנגו ועוד. יסמין אף מלמדת שירה והגשה ב"אלשיך", המרכז למוזיקה מסורתית.<ref></ref>

לוי למדה קורס משחק בסטודיו יורם לוינשטיין, והגדירה זאת כ"אחת המתנות הגדולות" שנתנה לעצמה בחיים. בשנים האחרונות היא משחקת בתיאטרון ובסדרות טלוויזיה בארץ ובעולם.

== קריירה ==
אלבום הבכורה שלה, Romance & Yasmin יצא בשנת 2000, ובזכותו היא הייתה מועמדת לפרס "תגלית השנה" בטקס פרסי המוזיקה העולמית של BBC.<ref></ref>

בשנת 2004, התארחה בשיר "הבטחת לי" של דיקלה, אשר נכלל באלבומה השני, עולם.<ref></ref> באותה השנה התארחה גם בשיר הראפ "פרח" של הראפר אבי מסיקה מהאלבום "מציאות מדומה".

אלבומה השני, La Judería (הרובע היהודי – בספרדית) יצא בשנת 2005. אלבומה השלישי Mano Suave (יד רכה – בספרדית), יצא באוקטובר 2007, אלבומה הרביעי Sentir (להרגיש – בספרדית), יצא בשנת 2009 והאלבום Libertad (חופש – בספרדית) בשנת 2012. בשנת 2017 הוציאה את אלבומה הראשון בשפה העברית, בשם רק עוד לילה אחד.<ref></ref>

בשנת 2018 ביצעה גרסת כיסוי לשיר "מישהו הולך תמיד איתי" של עפרה חזה, במסגרת אלבום המחווה קול הנשמה: שרים עפרה חזה.<ref></ref> בשנת 2019 שיחקה במחזמר "זה אני" שהועלה בתיאטרון הקאמרי ובסדרה "בתולות" של HOT3. באותה השנה ביצעה את השיר "אני ציפור מתה" שהלחינה לפרויקט אי במערבולת: שרות זלדה.

בשנת 2021 הוציאה את האלבום Voice & Piano עם גיל שוחט.<ref></ref> בשנת 2022 הופיעה במחזה המוזיקלי "איש חסיד היה" שכתב דן אלמגור והועלה בתיאטרון העברי.

בשנת 2023 הוציאה דואט בשם "לא יכול בלעדייך",<ref></ref> עם הזמר דוד ד'אור, אשר להם חברות עמוקה ורבת שנים.

== חיים אישיים ==
לוי הייתה נשואה לישי אמיר, נגן כלי הקשה שגם מלווה אותה בהופעות, והיא אם למיכאל ולמנואלה. היא מגדירה עצמה צמחונית.<ref></ref>

== דיסקוגרפיה ==

==קישורים חיצוניים==

* 

* 17x17 פיקסלים [https://www.instagram.com/yasminlevyofficial/ יסמין לוי], ברשת החברתית אינסטגרם
* 22x22 פיקסלים [https://www.youtube.com/YasminLevyOfficial יסמין לוי], סרטונים בערוץ היוטיוב
* 
* 
* 
* 
* מאיה מזרחי לוינטר, [http://www.epochtimes.co.il/et/10345 "חופש" – יסמין לוי באלבום חדש], באתר אפוק טיימס, 11 בדצמבר 2012
* 
* 
* 
* 

== הערות שוליים ==

קטגוריה:מוזיקאיות ישראליות
קטגוריה:מוזיקאים ישראלים
קטגוריה:זמרות ישראליות
קטגוריה:זמרים ישראלים
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרים השרים בלאדינו
קטגוריה:פזמונאיות ישראליות
קטגוריה:זמרות השרות בעברית
קטגוריה:שחקניות ישראליות
קטגוריה:צמחוניות ישראליות
קטגוריה:ישראליות שנולדו ב-1975
קטגוריה:ישראלים שנולדו ב-1975